Horváth Anita Alexandra:

**Szem**

Látom már, mit nem is kéne:

Tengerkék, zöld, barna s odalent a kút mélye

Sokan mondják, ez a lélek tükre

Így vitt minket egy kígyó bűnbe.

Sok ember mondja naphosszat,

Szemem mégse látja meg a rosszat.

Jót, s jól. Ez az élet titka.

Az ilyen ember mégis ritka.

Tényleg ez a lélek tükre?

A kutyák szerint minden szürke.

Lásd meg, amit én is,

Ne félj, ott lesz egy angyal, meg én is.

Horváth Anita Alexandra:

**Sárkányvers**

Az a sárkány a legszebb, ki száz szivárvány színében ragyog,

kinek lelke van hasonló, s kit várok oly nagyon.

Az a sárkány a legbölcsebb, kinek szíve és agya egyszerre mozog,

ki követ el hibákat, de a Föld tovább forog.

Az a sárkány a legkedvesebb, ki mindenkit szeret,

Ki boldogságot hoz Neked és Nekem.

Melyik vagy te, tudod jól, szívedben a lényeg,

Tudd azt is, a sötétség után jön a Nap meleg fénye.